SYR9: Simon Werner a Disparu

SYR9: Simon Werner a Disparu é un álbum da banda estadounidense de rock alternativo Sonic Youth. É a novena edición da serie SYR e publicouse en vinilo de 12" e CD 15 de febreiro do 2011. Realizouse previamente unha edición dixital do álbum o 25 de xaneiro do 2011. O álbum gravouse para servir como banda sonora da película do director Fabrice Gobert Simon Werner a Disparu.

Sonic Youth gravou o álbum como cuarteto, sen Mark Ibold, con Kim Gordon na guitarra en lugar do baixo. O antigo membro do grupo Jim O'Rourke tocou o baixo na canción "Thème d’Alice", que aparece só na edición en CD. Thurston Moore e Lee Ranaldo, ademais de gravar as guitarras, tamén tocaron o piano. O disco é enteiramente instrumental e a banda proxectou escenas do filme durante as gravacións para realizar 45 minutos de música con temas recorrentes. Estes foron posteriormente revisados para determinar que ideas desenvolver para escenas específicas da película.

Seguindo coa tradición da serie, o libreto e os títulos das cancións están nun idioma distinto ao inglés. Desta vez 
o idioma usado é o francés, repetindo por primeira vez un idioma na serie ao telo usado xa na súa primeira edición, SYR1: Anagrama.

Este é o derradeiro traballo da serie SYR e tamén o derradeiro lanzamento de Sonic Youth antes da súa disolución en novembro de 2011.

 Listaxe de cancións 

 Notas 

Categoría:Álbums de Sonic Youth
Categoría:Álbums musicais de 2011
Categoría:Bandas sonoras